Τα ηχοτοπία ως μέσο ενεργητικής ακρόασης και αυτοσχεδιασμού: μια εκπαιδευτική παρέμβαση με παιδιά προσχολικής ηλικίας
Creators: name: Ευλαβή, Παναγιώτα Δημητρίου
Publisher: name: Aristotle University of Thessaloniki
Year: 2020
Subjects: Ηχοτοπίο
Ενεργητική Ακρόαση
Μουσικός αυτοσχεδιασμός
Ηχοπερίπατοι
Soundscape
Active Listening
Music Improvisation
Soundwalks

description: A lot of unfiltered sound information in everyday life gradually leads to less active listening. Education from an early age can provide the first stimuli for acoustic awareness, as it is very crucial for the development of future active listeners. The field of music education allows for approaching the natural environment with experiential creative approaches to empower children’s active listening and further sound exploration and develop their emotional bonds. The current research focuses on soundscapes as a means of active listening and improvisation for preschool children. The aim is to study how active listening helps in the discovery of the natural soundscape and how children use stimuli from the acoustic environment in a creative way. A group of 6 children from the ‘’School of Nature’’, 5-6 years old, were engaged in soundwalks with the researcher in the schoolyard and the nearby forest. The methodological approach of the present study is qualitative case study based on children’s observations, interviews and artistic creations. Active listening and creative processing of sounds evolved gradually. Through discussions before the soundwalks children’s audio experiences were revealed. During, soundwalks, children’s need for holistic body involvement in the process of listening and exploring the sounds of the schoolyard and the forest was observed. Finally, through organized activities children illustrated their sound explorations through paintings, soundstories, sound greetings, soundmaps and musical improvisation. Active listening seemed to be a helpful way of allowing children to listen, observe, discover and reproduce the school soundscape
description: Ο καταιγισμός ηχητικών πληροφοριών στην καθημερινότητα δίχως φιλτράρισμα οδηγεί σταδιακά στη μειωμένη ενεργητική ακρόαση. Η εκπαίδευση, ξεκινώντας από τις νηπιακές ηλικίες μπορεί να δώσει τα πρώτα ερεθίσματα για ακουστική ευαισθητοποίηση, καθώς οι μικρές ηλικίες είναι καθοριστικές για την ανάπτυξη μελλοντικών ενεργητικών ακροατών. Ο τομέας της μουσικοπαιδαγωγικής μπορεί μέσα από βιωματικές-δημιουργικές προσεγγίσεις των ηχοτοπίων να προσφέρει ουσιαστικές ευκαιρίες ανάπτυξης της ενεργητικής ακρόασης των παιδιών μέσα από ηχητική εξερεύνηση καθώς και ενδυνάμωσης των συναισθηματικών τους δεσμών. Η παρούσα έρευνα ασχολείται με τα ηχοτοπία ως μέσο για ενεργητική ακρόαση και αυτοσχεδιασμό από παιδιά προσχολικής ηλικίας. Στόχος της παρούσας έρευνας είναι να μελετήσει πώς η ενεργητική ακρόαση βοηθά στην ανακάλυψη του φυσικού ηχοτοπίου και πώς τα παιδιά χρησιμοποιούν δημιουργικά τα ερεθίσματα του ακουστικού περιβάλλοντος. Μια ομάδα 6 παιδιών του «Σχολείου της Φύσης», ηλικίας 5-6 ετών, πραγματοποίησαν μαζί με την ερευνήτρια ηχοπερίπατους στην αυλή και στο κοντινό στο σχολείο δάσος. Η μεθοδολογική προσέγγιση στην παρούσα έρευνα είναι μια ποιοτική μελέτη περίπτωσης βασισμένη στην παρατήρηση, την συνέντευξη και τις καλλιτεχνικές δημιουργίες των παιδιών. Η ηχητική ακρόαση και η δημιουργική επεξεργασία των ήχων εξελίχθηκε σταδιακά. Μέσα από συζητήσεις πριν τους ηχοπερίπατους αναδύθηκαν οι προηγούμενες ηχητικές εμπειρίες των παιδιών. Κατά την διάρκεια των ηχοπερίπατων, παρατηρήθηκε η ανάγκη των παιδιών για ολιστική συμμετοχή του σώματος και της φωνής, κατά τη διαδικασία της ακρόασης και εξερεύνησης των ήχων της αυλής και του δάσους. Τέλος, μέσα από οργανωμένες δράσεις, τα παιδιά αποτύπωσαν δημιουργικά τους ήχους που εξερεύνησαν, μέσα από ζωγραφιές, ηχοϊστορίες, ηχητικούς χαιρετισμούς, και μουσικό αυτοσχεδιασμό. Διαπιστώθηκε ότι η ενεργητική ακρόαση βοήθησε τα παιδιά να ακούσουν, να προσέξουν, να ανακαλύψουν και να αναπαράγουν το ηχοτοπίο του σχολείου